
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 62
din 26 martie 2015
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6073/12.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţiile cadastrale efectuate pentru imobilele situate în Municipiul Sighişoara, str. Gării nr. 16, str. Moţilor nr. 12/A şi str. Liliacului nr. 7;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 6070/12.03.2015, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia cadastrală pentru actualizarea datelor cadastrale, în sensul repoziţionării imobilului de natură teren în suprafaţă de 187 mp., pe care sunt edificate construcţiile C1 - casă de locuit şi C2-  anexe şopron, latrină, situat în Municipiul Sighişoara, str. Gării nr. 16, înscris în C.F. nr. 51024 (nr. C.F. vechi 5101, nr. cad. vechi 1573, nr. top. vechi imobil 3145/1, 3145/2), sub nr. cad. 51024, 51024-C1, 51024-C2, anexa nr. 1 la prezenta hotărâre.
Art. 2. Se însuşeşte documentaţia cadastrală, anexa nr. 2 la prezenta hotărâre, pentru prima înscriere în cartea funciară cu referire la imobilul situat în Municipiul Sighişoara, str. Moţilor nr. 12/A, înscris în C.F. nr. 4187, nr. cad./top. 9446, în sensul de:

- diminuare a suprafeţei de teren de la suprafaţa de 720 mp. la suprafaţa reală de 653 mp. rezultată în urma măsurătorilor;

- schimbarea (actualizarea) categoriei de folosinţă a terenului curţi construcţii în suprafaţă de 653 mp., în teren curţi construcţii şi arabil;

- reevidenţierea componentei construcţiei C1 – casă de locuit ;

- evidenţierea construcţiilor anexe şopron şi coteţ + latrină.

Art. 3. (1) Se aprobă diminuarea suprafeţei terenului situat în Municipiul Sighişoara, str. Moţilor nr. 12/A, înscris în C.F. nr. 4187, nr. cad./top. 9446, de la suprafaţa de 720 mp. la suprafaţa reală de 653 mp., rezultată în urma măsurătorilor, conform documentaţiei cadastrale însuşite prin art. 2 din prezenta hotărâre.
(2) Se aprobă schimbarea (actualizarea) categoriei de folosinţă a terenului curţi construcţii în suprafaţă de 653 mp., în teren curţi construcţii în suprafaţă de 226 mp. edificat cu C1  - casă de locuit şi teren arabil în suprafaţă de 427 mp., conform documentaţiei cadastrale însuşite prin art. 2 din prezenta hotărâre.
(3) Se aprobă reevidenţierea componentei construcţiei C1 – casă de locuit, conform documentaţiei cadastrale însuşite prin art. 2 din prezenta hotărâre.
(4) Se aprobă evidenţierea construcţiilor anexe şopron şi coteţ + latrină, conform documentaţiei cadastrale însuşite prin art. 2 din prezenta hotărâre.

Art. 4. Se însuşeşte documentaţia cadastrală pentru prima înscriere în cartea funciară, cu referire la imobilul situat în Municipiul Sighişoara, str. Liliacului nr. 7, înscris în C.F. nr. 52233 (nr. C.F. vechi 9911), sub nr. top. 2156/6/6, 2156/6/6-C1, în sensul atribuirii de număr cadastral pentru imobilul de natură teren în suprafaţă de 200 mp. pe care este edificată construcţia C1 – casă de locuit, anexa nr. 3 la prezenta hotărâre.

Art. 5. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  4 ex. Direcţia Administrarea Patrimoniului.
10 ex. 

A.B./G.V.

